**Բրեդբերի Բիլդինգ** (անգլ.՝ Bradbury Building), ճարտարապետական շինություն, որը գտնվում է Հարավային Բրոդվեյ 304-ի 3-րդ արևմտյան փողոցում, Լոս Անջելես, Կալիֆորնիա, կառուցվել է 1893 թվականին։ Հնգահարկ օֆիսային շենքն առավել հայտնի է իր բացառիկ քայլուղիներով, աստիճաններով, վերելակներով և զարդարուն մետաղական կառուցվածքներով։ Շինությունը հանձնարարել է կառուցել Լոս Անջելեսի ոսկի հանքարդյունաբերող միլիոնատեր Լյուիս Բրեդբերին, կառուցել է դիզայներ Ջորջ Ուայմանը՝ Սամներ Հանթի օրիգինալ դիզայնով։ Շինությունում նկարահանվել են շատ գեղարվեստական գործեր, այդ թվում՝ ֆիլմեր, հեռուստատեսային կադրեր, տեսահոլովակներ։

Շինությունը 1971 թվականի ավելացվել է Պատմական վայրերի ազգային ռեգիստրում և 1977 թվականին գրանցվել է ԱՄՆ-ի ազգային պատմական հուշարձաններում, ընդ որում այնտեղ գրանցված Լոս Անջելեսի 4 օֆիսային տարածքներից մեկն է։ Այն գրանցված է նաև Լոս Անջելեսի պատմամշակութային հուշարձանների ցանկում և այն քաղաքի հին շինություններից է։

Պատմություն
-----------

### 19-րդ դար

Լյուիս Բրեդբերին (1823 թվականի նոյեմբերի 6-1892 թվականի հուլիսի 15) ոսկի արդյունահանող ձեռնարկատեր էր, ինչպես նաև Tajo հանքի սեփականատերը, որը գտնվում էր Մեքսիկայի Սինալոա նահանգում, ինչը նրա ունեցվածքի հիմնական մասն էր։ 1892 թվականին նա պլանավորել է Բրոդվեյում հինգհարկանի շենքի կառուցումը և Լոս Անջելեսում 3-րդ փողոցի կառուցումը՝ *Bunker Hill-ի* հարևանությամբ։ Տեղի ճարտարապետը՝ Սամեր Հանթը, որոշել էր վարձակալության հիմուքներով ձեռք բերել և ավարտել շենքի դիզայնի նախագծումը, բայց Բրեդբերին խախտել է Հանթի պլանները՝ անբավարար համարելով նրա նախագիծը։ Դրանից հետո գործը հանձն է առել Ջորջ Ուայմանը, որը Հանթի արհեստավորներից մեկն էր։ Բրեդբերին հավանաբար զգացել է, որ Ուայմանն իրեն կարող է ավելի լավ հասկանալ, քան Հանթը, բայց չկան կոնկրետ ապացույցներ, որ Ուայմանը փոխել է Հանթի գծագրած դիզայնը։ Հակասական է, թե ով է իրական դիզայնի հեղինակը։ Ուայմանը որպես ճարտարապետ չուներ ֆորմալ կրթություն և Հանթի մոտ աշխատում էր շաբաթը 5 դոլարով։

Շինությունը բացվել է 1893 թվականին, Բրեդբերիի մահից մի քանի ամիս հետո, իսկ կառուցումն ավարտվել է 1984 թվականին՝ $500,000 ընդհանուր կապիտալով՝ գերազանցելով օրիգինալ բյուջեն։

### 20-րդ դար

1991 թվականին 7 մլն դոլարով շենքը վերականգնվել է և ավելի սեյսմակայուն դարձել Իրա Ելինի ևԲրենդա Ասոշիեյթսի նախաձեռնությամբ։ Շինության հարավային մասի պահեստային տարածքը ձևափոխվել է և դարձել նոր մուտքի նախասրահ, շինությանը միացվել են նաև *Biddy Mason Park-ը* և հարակից *Broadway Spring Center* կայանատեղին։ Շինության լուսավորման համակարգը նույնպես վերափոխվել է, պատի գիպսե պաստառները բերվել են Իսպանիայից։

Ճարտարապետություն
-----------------

Բրեդբերի բիլդինգ, ինտերիեր, երկաթյա գործեր
Շենքի արտաքին ճակատը թեթևակի պատված է շագանակագույն աղյուսով, ավազաքարով, իսկ հողատարածքը ժամանակի ընթացքում մանրամասն կերպով նախագծված է առևտրային *Italian Renaissance Revival* ոճով։ Դա շենքի ինտերիերի ամենաաչքի ընկնող մասն է։

Զբոսաշրջություն
---------------

Շենքը զբոսաշրջային հայտնի վայր է։ Այցելուները գալիս են ամեն օր, և նրանց դիմավորում են աշխատողները, որոնք շենքի մասին պատմում են այցելուներին և բերում են պատմական փաստեր։ Բրոշյուրները և էքսկուրսիաները մատչելի են։ Այն մոտիկ է Լոս Անջելեսի 3 այլ կենտրոններին՝ «Կենտրոնական մեծ շուկա»-ին (*Grand Central Market*), «Միլիոն դոլլար թատրոն»-ին (փողոցի մյուս կողմից, *Million Dollar Theater*) և «Հրեշտակների թռիչք»-ին (*Angels Flight*)։ Շինությունը մատչելի է Լոս Անջելեսի մետրոյից, գտնվում է քաղաքային կենտրոնից 3 թաղամաս հեռավորության վրա։

Պատկերասրահ
-----------

* Մուտքի ճակատըՄուտքի ճակատը
* Բակի տեսարանը պատշգամբիցԲակի տեսարանը պատշգամբից
* Սանդուղքի երկաթե դետալներըՍանդուղքի երկաթե դետալները
* 1947 թվականի հրդեհը շենքում1947 թվականի հրդեհը շենքում
* Ապակե առաստաղը և վերելակըԱպակե առաստաղը և վերելակը

Ծանոթագրություններ
------------------

1. ↑  «Թեկնածու կազմ. Պատմական վայրերի ազգային ռեգիստր»
2. 1 2 3  "Bradbury Building" on the Los Angeles Conservancy website
3. 1 2 3 4 5  "New Shine for an Old Gem: Renovated Bradbury Building is a credit to Los Angeles architecture" *Los Angeles Times* (October 5, 1991)
4. ↑  Muchnich, Suzanne. "Հին ընկերները նորից հանդիպեցին։ Բրեդբերի Բիլդինգ, 98" *Los Angeles Times* (August 3, 1991)
5. ↑  "Բրեդբերի բիլդինգի վերանորոգում" *Los Angeles Times* (November 12, 1989)
6. 1 2  Wakim, Marielle. "ա Լոս Անջելեսի պատմության մեջ տեղի ունեցավ այս շաբաթ։ Քաղաքը սգում է Լ. Բրեդբերիի մահը" *Los Angeles (magazine)* (Հուլիս 16, 1892)
7. ↑  "Louis L. Bradbury" on the *Family History Machine" website*
8. ↑  "Բրեդբերի ընտանիքի թղթեր։ Մեքսիկաամերիկյան ընտանիքի պատմություն, 1876-1965" Archived 2014-01-12 at the Wayback Machine. on the University of California, Davis University Library website
9. ↑  Ferrell, David. "Բրեդբերի բիլդինգը քաղաքի լադշաֆտում փայլում է զարդի նման *Los Angeles Times* (Հոկտեմբեր 10, 2002)
10. ↑  "The Bradbury Building" Archived 2014-01-12 at the Wayback Machine. on the American Institute of Architects, Los Angeles Chapter website


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |